cyanic-selkie/wikianc huggingface dataset:
Konstantin III (vestromersk keiser)
Se også Konstantin III, keiser i Østromerriket 641.
Konstantin III (latin: Flavius Claudius Constantinus; død før august/september 411) var en romersk general som erklærte seg selv som keiser av Vestromerriket i romersk Britannia, og invaderte Gallia i 407, okkuperte Arles, og mens han var i Gallia lot han sin sønn Konstans II styre Britannia. Keiser Honorius ble tvunget til å akseptere ham i 409, men Konstantin slet deretter av mangel på støtte og av militær tilbakegang, noe som fikk ham til abdisere i 411. Han ble deretter tatt til fange og henrettet kort tid etter.
Han opptrer som den mytiske Konstantin II av Britannia, en konge av britonene i walisiske krøniker og i Geoffrey av Monmouths pseudohistoriske og legendepregede verk Historia Regum Britanniae.
Bakgrunn
Vinteren 405-406 krysset en horde av barbarer bestående av østgotere, alanere, vandaler, og kvadere den frosne Rhinen og invaderte Gallia, hvor de romerske forsvarsverkene ble overrumplet og overvunnet. Det var et hardt angrep på Vestromerriket, som det aldri klarte å komme seg over. De romerske myndighetene greide ikke å nedkjempe eller fortrenge de germanske stammene som spredte seg og etablerte seg over hele Galla, og deretter videre sørover i Hispania og til de romerske provinsene i nordlige Afrika.
En medvirkende faktor var den betydelige splittelsen blant romerne selv. I tidligere tider hadde det vært mulig å holde Romerrikets grenser sikre, under forutsetning av at riket selv var forent og befolkningen lojal og villig til å gjøre de nødvendige ofrene for å stå imot invasjoner og fremmede bosettere.
Til tross for at tidligere opprør fra andre generaler hadde feilet, gjorde Konstantin  det samme tidlig i 407. I frykt for invasjoner fra germanere og desperat etter en form for sikkerhet i en verden som begynte å falle fra hverandre, valgte de romerske soldatene i Britannia som sin leder en mann som tok navn etter en berømt keiser tidlig på 300-tallet, og som selv hadde kommet til makten via et militærkupp i Britannia. Konstantin III var vanlig soldat, men med gode lederevner. Etter opprøret handlet han raskt. Han krysset den engelsk kanal med alle sine tropper og gikk i land med hæren i Bononia (dagens Boulogne-sur-Mer. Hans avreise fratok provinsen Britannia sitt førstelinjeforsvar og  forklarer det romerske fraværet i Britannia tidlig på 400-tallet.
Norsk Nærings- og Nytelsesmiddelarbeiderforbund
Norsk Nærings- og Nytelsesmiddelarbeiderforbund (N.N.N.) er et fagforbund som ble opprettet i 1923. Forbundet organiserer ulike bransjer innenfor produksjon av nærings- og nytelsesmidler. Forbundet organiserer alle ansatte innen bedriften, med unntak av funksjonærer. Forbundet har vel 30 200 medlemmer.
Konstantin III (vestromersk keiser)
Bakgrunn
Konstantins to generaler Iustinianus og frankeren Nebiogastes, ledet fortroppen av hans styrker, men ble beseiret av Sarus, Stilichos løytnant. Sarus fanget først Nebiogastes inne i byen Valence, deretter fikk han ham drept utenfor. Konstantin sendte ytterligere en hær ledet av Edobichus og Gerontius, og Sarus ble tvunget til å trekke seg tilbake til Italia. Konstantin sikret grensen ved Rhinen og satte opp garnisoner ved de fjellovergangene som ledet fra Gallia og inn i Italia. Innen mai 408 hadde han gjort Arles som sin hovedstad, og utnevnte Apollinaris, bestefar av Sidonius Apollinaris, som prefekt.
Norsk Nærings- og Nytelsesmiddelarbeiderforbund
NNN ble tilsluttet Landsorganisasjonen i Norge i 1923. Forbundsleder er Jan-Egil Pedersen.
Konstantin III (vestromersk keiser)
Anerkjent som keiser
Konstans etterlot sin hustru og husholdning ved Zaragoza under Gerontius` omsorg  og vendte tilbake til Arles for å rapportere til sin far. I mellomtiden hadde hæren til keiser Honorius  gjort mytteri ved Ticinum (Pavia) den 23. august, noe som fulgte i kjølvannet av at hærføreren Stilicho ble henrettet den 22. august. Som et resultat av intrigene ved det keiserlige hoffet, forlot general Sarus Vestromerriket med sin hær. Det etterlot keiser Honorius i Ravenna uten noe hær av betydelig styrke, og samtidig ble han truet av en gotisk hær under ledelse av Alarik som uhindret kunne invadere nordlige Italia og herje rundt i Etruria. Da Konstantins sendebud kom til Ravenna for å forhandle, gikk den skrekkslagne Honorius med på å anerkjenne Konstantin som samkeiser, og de to var felles konsuler for året 409.
Marsj mot Italia
Dette året var høydepunktet i Konstantins karriere. Men i september hadde de germanske stammene som hadde krysset Rhinen, og som hadde brukt rundt to år på å plyndre og herje seg gjennom Gallia, nådd fram til Pyreneene. De brøt gjennom Konstantins garnisoner og invaderte Hispania. Mens Konstantin forberedte seg på å sende sin sønn Konstans tilbake til Hispania for å ta seg av denne krisen, kom nyheten om at general Gerontius hadde gjort opprør mot ham, og hadde opphøyd sin egen mann og slektning, Maximus, til medkeiser. Til tross for Konstantins forsøk på å hindre det, kom likevel det fryktede angrepet sørfra det følgende året, nå med Gerontius i spissen, marsjerende fra Hispania sammen med  germanske allierte.
På omtrent samme tid herjet saksiske pirater langs kysten av Britannia, som Konstantin hadde etterlatt bortimot forsvarsløs. Åpenbart urolig og opprørt over at Konstantin hadde forsømt dem i sine anstrengelser i å etablere sitt eget rike i Gallia, gjorde de romerske innbyggerne i Britannia og i Armorica opprør og forviste hans myndighetspersoner.
Overgivelse og henrettelse
På samme tid var det en ny general som ble medkeiser av Honorius, Constantius III, som senere ble gift med Galla Placidia, søster av Honorius. Han ankom med en romersk hær ved Arles, noe som fikk Gerontius til å flykte, og Constantius III overtok beleiringen. Konstantin holdt ut og håpet at Edobichus, som samlet tropper i det nordlige Gallia blant frankerne, skulle komme ham til unnsetning. Da Edobichus kom ble han imidlertid raskt beseiret. Konstantins siste håp forsvant da også hans tropper som voktet Rhinen deserterte for istedet å støtte Jovinus. Da han innså at Arles var tapt løp Konstantin inn i en kirke og lot seg salve som prest, i håp om at korset skulle beskytte ham. Constantius III lot seg ikke imponere, og tok ham til fange, men sparte livet hans i første omgang. Konstantin ble fraktet mot Ravenna, men underveis ble han og hans støttespillere, slik Jordanes uttrykte, «overraskende drept». Konstantin ble etter sigende halshogd, enten i august eller i september 411. Hans hode ble stilt ut på stake i Ravenna den 18. september 411.
Gerontius begikk senere selvmord i Hispania, og Ataulf  slo ned opprøret til Jovinus og overtok hegemoniet i det sørlige Gallia. Romersk styre ble aldri gjenopprettet i Britannia etter Konstantins død. Som historikeren Prokopios senere forklarte det, «fra den tid og framover forble det styrt av tyranner.»
I legenden
Konstantin er kjent i britisk legende som en av de mytiske konger av britene, da kalt «Konstantin II» (Konstantin I var den romerske keiseren Konstantin den store som ble utnevnt til keiser av de britiske soldatene ved Eboracum). Ifølge Geoffrey av Monmouth skulle denne Konstantin ha etterfulgte Gracianus Municeps (som antagelig er bygd på den historiske Gratianus som var den de britiske soldatene hadde utnevnt til keiser før de drepte ham og utnevnte Konstantin i hans sted). Geoffrey synes å ha slått sammen den historiske Konstantin med en ikke relatert konge fra Cornwall av samme navn, Custennin Gorneu. Bortsett fra likheten i navn synes ikke Geoffreys fiktive «Konstantin II» å ha noe med den historiske kongen å gjøre.
Ifølge Geoffrey av Monmouths pseudohistoriske fortelling skulle britene ha bedt kongen av Bretagne om hjelp etter Gracianus' død. Kong Aldroenus sendte sin bror, Konstantine, til Britannia. Konstantine beseiret piktene og gjenopprettet fred og ro (omtrent det motsatte av det den historiske personen gjorde). Han fikk tre sønner, Konstans, Aurelius Ambrosius og Uther Pendragon. Han sendte Konstans til ett kloster og de to andre til Bretagne. Konstantine regjerte i ti år før han ble stukket ihjel av en piktisk tjener.
TBF
TBF kan referere til:
Stugudalen
Stugudalen ligger ved Stuggusjøen i Tydal kommune i Trøndelag.
Tydal har flere fritidshytter enn det er innbyggere i kommunen. De fleste innbyggerne bor i kommunesenteret Ås, mens de fleste hyttene ligger i Stugudalen.
Det er mange opplevelser og aktiviteter på et forholdsvis lite område i Stugudalen. Mulighetene er spesielt gode innen fiske i vatn og vassdrag, isfiske, snøscooterkjøring, turgåing og besøk på historiske plasser.
Det er også god anledning til idrettslige aktiviteter som skigåing (både «søndagsturister» og godt trente), løping, ridning, sykling, kanopadling og mye annet. I Stugudalen finnes det flere islandshester enn fastboende. Her kan du bli med på en dagstur, eller på turer over flere dager i fjellet. Stuggusjøens fine strender innbyr til badeliv på solrike dager. Om vinteren finner du et nettverk av preparerte skispor, til sammen ca. 65 km oppkjørte skispor.
Ved Stugudal Landhandel kan du svinge av mot Nesjøen som er Nord-Europas mest røyeinnholdige vann.
Norsk Transportarbeiderforbund
Norsk Transportarbeiderforbund (NTF) var et fagforbund som ble opprettet 2. april 1896 og nedlagt 31. mai 2019. NTF var Norges største fagforbund innen logistikk og transport. Hovedområdene for forbundet var sjåfører og verksted-/vedlikeholdspersonale i busselskap, lager-/terminalarbeidere og sjåfører innen spedisjons- og grossistnæringen, avisbud i avisbedrifter, drosjesjåfører, ansatte i miljøbedrifter (renovasjon og gjenvinning), godssjåfører (lang- og nærtransport av gods) og losse- og lastearbeiderne i havnene.
Forbundet hadde over 20 000 medlemmer fordelt på 16 fagforeninger over hele landet.
Forbundets hovedadministrasjon som lå i Oslo, besto av ni tillitsvalgte og ni ansatte. NTF ble tilsluttet Landsorganisasjonen i Norge i 1907. Forbundet var medlem av Den Internasjonale Transportarbeiderføderasjonen. siste forbundsleder var Lars Morten Johnsen.
8. mai 2019 vedtok ett ekstraordinært landsmøte at NTF ble nedlagt og slo seg sammen med Fellesforbundet.
Teknikk (sport)
Teknikk innen sport refererer til de handlingene en idrettsutøver foretar, og hvordan utøveren løser en gitt bevegelse eller en sammensetning av bevegelser. I spesielt lagidretter står handling tett sammen med taktikk, eller valg av riktig handling til riktig tid.
En utøvers teknikk er basert på evnen til nytte koordinative, fysiske og psykiske egenskaper til å få til effektive bevegelsesløsninger. Meget sentralt er de koordinative egenskapene balanse, rytmefølelse, reaksjonsevne, romorientering, øye-hånd-koordinasjon og øye-fot-koordinasjon, og evnen til spenningsregulering og tilpassing av kraftinnsats til oppgaven.
Læring av teknikk
Innlæring av teknikk deles gjerne i ulike stadier.
Utprøvingsstadiet
Utprøvingsstadiet er det første stadiet der utøveren (oftest et barn) leker med ulike bevegelsesløsninger. Målet med fasen er å utvikle bevegelseserfaringer og utvikle de koordinative egenskapene. Aktiviteten trenger ikke å foregå i samme miljø som den endelige teknikken hører hjemme. Såkalte åpne oppgaver, der det legges lite føringer kan være gunstig. En annen metode er såkalt skjult læring, der aktivitetens formål skjules i eksempelvis lekaktiviteter. Leker i hinderløyper og fri lek med ball er gode aktiviteter.
Tilvenningsstadiet
I tilvenningsstadiet vil utøveren få presentert en bevegelsesløsning og forsøker å kopiere denne. Utøveren danner seg et bilde av teknikken og leter etter bestemte rytmer og kjennetegn. Er det en sammensatt teknikk eller en komplisert bevegelse vil deløvelser være nyttige. I en deløvelse er teknikken brutt ned og delt opp i mindre bevegelsesdeler. Det bør være tenkt en utviklingstrapp fra deløvelse til hel bevegelse (progresjon).
Grovkoordineringsstadiet
I grovkoordineringsstadiet forsøker utøveren å løse bevegelsen. Konsentrasjon og bevissthet i arbeidet er en forutsetning. Det er nyttig med refleksjoner rundt de ulike forsøkene, «hvorfor gikk det bedre nå?». Like viktig er det å lære seg å gjenkjenne de vanligste feilene. Samarbeid med en trener vil lette dette arbeidet. Fasen krever mange repetisjoner.
Finkoordineringsstadiet
I finkoordineringsstadiet er utøveren klar for å arbeide med tekniske detaljer og finpusse rytmen i bevegelsen. I dette stadiet blir utøveren bevisst de fysiske kravene som stilles av teknikken, og utøveren kan planlegge supplerende trening for å styrke, og tilpasse kroppen til å bli enda bedre i utførelsen.
Automatiseringsstadiet
I Automatiseringsstadiet skal teknikkens rytme og bevegelsesmønsteret være effektivt, og utøveren kan utføre bevegelsen nesten uten å tenke. Vi sier at bevegelsen «sitter i ryggmargen».
Tilpasning og variasjon
Etter at en teknikk er automatisert er det viktig å kunne sette den i praktisk bruk. En teknikk i turn vil ofte måtte settes i tett sammenheng med andre teknikker. I lagidretter skal utøveren utføre teknikken på en effektiv og egnet måte i forhold til med- og motspillere. Ytre forhold som skiftende underlag, samt vær- og vindforhold vil også påvirke teknikken. Gjennom varierende arbeid med en teknikk vil utøveren kunne finne egne varianter og nye kombinasjoner av teknikker. En utøver som lærer å søke etter de gode bevegelsesløsningene, reflektere over de, utvikle de og bruke de i nye sammenhenger vil være godt rustet til gode prestasjoner.
Teknikk vs. taktikk
Teknikk kan defineres som de handlinger du gjør, og måten de utføres på. Taktikk kan defineres som de handlingsvalg du tar. Taktisk-tekniske ferdigheter kan da sies å være evnen til å ta riktig handlingsvalg og utføre de på en effektiv og egnet måte til riktig tid.
Tekniske ferdigheter danner dermed grunnlaget for de taktiske ferdigheter. Det tekniske utvalget skaper begrensninger eller økte valgmuligheter for de taktiske disposisjoner. I lagspill er det svært avgjørende å ha et utvalg av tekniske ferdigheter. Dette kalles åpne tekniske ferdigheter. Er forholdene like, og kjent fra gang til gang som i svømming kreves det som kan kalles lukkede tekniske ferdigheter
Lick Observatory
Lick Observatory er et astronomisk observatorium på toppen av Mount Hamilton, øst for San Jose i California, USA. Observatoriet er styrt fra University of California i Santa Cruz.
Observatoriet ble bygget mellom 1876 og 1887, for en testamentarisk gave fra James Lick, en rik velgjører for vitenskapen som i 1887 ble gravlagt under der det fremtidige teleskopet skulle stå.
Spanias Grand Prix 2000
Spanias Grand Prix 2000 var et Formel 1-løp arrangert den 7. mai 2000 på Circuit de Catalunya i Spania. Det var det femte løpet i Formel 1-sesongen 2000.
Hurrittisk
Hurrittisk språk, eller hurrisk språk, ble talt av oldtidsfolket hurrittere. Det var beslektet med urartisk. Hurritterne var et folk som gikk inn i nordlige Mesopotamia en gang rundt 2300 f.Kr. og hadde i stor grad forsvunnet i tiden rundt 1000 f.Kr.
Hurrittisk var språket til kongeriket Mitanni i nordlige Mesopotamia, og ble sannsynlig snakket i det minste i begynnelsen av de hurrittiske bosetningene i Syria. Det er antatt at de som opprinnelig snakket hurrittisk opprinnelig kom fra det armenske høylandet og spredte seg over sørøstlige Anatolia og nordlige Mesopotamia på begynnelsen av 2000-tallet f.Kr.
Etter erobringen av Urartu-riket begynte språket å ta opp store mengder akkadiske ord, og senere ble hurrittisk blandet med et indoeuropeisk språk. Resultatet ble et blandingsspråk av hurrittisk, akkadisk og indoeuropeisk. Dette utviklet seg til armensk som fortsatt har en stor andel hurrittiske ord og språkelementer.
Eksterne lenker
Hourrites
Fengel
I J.R.R. Tolkiens fiktive verden Midgard er Fengel (2870 – 2953 tredje tideverv) den femtende kongen av Rohan. Han var den tredje, og eneste overlevende, sønnen til Folkwin, og overtok tronen ved sin fars død i 2903. Siden hans eldre brødre Fastred og Folkred var blitt drept mens de kjempet for Gondor, vokste Fengel opp som eneste sønn, og ble ganske bortskjemt. Som voksen mann ble han kjent for sin store kjærlighet til, og grådighet etter, gull.
Fengels tredje barn, og eneste sønn, Thengel, forlot Rohan da han nådde manndoms alder fordi han vantrivdes med sin far. Thengel dro til Gondor hvor han fikk seg kone og flere barn, og levde der til sin fars død. Han tjente under Turgon riksforstander av Gondor.
Etter å ha styrt i 40 år døde Fengel i år 2953, og hans sønn Thengel ble kalt tilbake til Rohan for å etterfølge sin far som konge.
Lijst van koningen van Rohan Królowie Rohanu
Lea Thompson
Lea Katherine Thompson (født 31. mai 1961 i Rochester i Minnesota) er en amerikansk skuespiller og regissør.
Lea har en egen TV-serie; Caroline in the City, og har spilt i en rekke filmer, blant annet som moren til Michael J. Fox i Tilbake til fremtiden-trilogien. Hun har også spilt i flere teateroppføringer.
Bladmoser
Bladmoser er landplanter som er kjennetegnet ved at gametofytten har blader, og at rottråden (rhizoid) er flercellet. Bladmoser er en svært viktig plantegruppe, i og med at de ofte er den første vegetasjonen som vokser på bare landområder. I noen habitater utgjør de de eneste landplantene, men forekommer også i de fleste andre miljøer sammen med andre planter.
Inndelingen av bladmosene er fremdeles svært usikker. Man vet at lever- og nålkapselmoser ikke hører til bladmosene; at bladmosene er søstergruppen til karplantene; og at de fleste bladmoser (over 90 %) hører til de egentlige bladmosene (Bryidae), som utgjør en naturlig gruppe. Plasseringen av diverse mindre mosegrupper er derimot ikke avklart ennå.
Spirit of Norway
Spirit of Norway var et norsk båtrace-team i Class One.
Båtene ble kjørt av Bård Eker, Bjørn Rune Gjelsten og Kjell Inge Røkke. Gjelsten ble fem ganger verdensmester sammen med trottelmann Steve Curtis, og Eiker står med én tittel.
Etter 2007-sesongen ble teamet lagt ned etter 10 år.
Tekniske spesifikasjoner
Teamet brukte Michael Peters-designede Tencara-skrog. Båtene var 12,65 meter lang og 3,74 meter bred og veide 4 800 kilo. De hadde to stk Lamborghini-SKEMA 8,2 liters V12 motorer, som ga 920 hestekrefter per stk ved 8200 omdreininger per minutt, og kunne nå hastigheter over 140 knop.
Royal National Theatre
Royal National Theatre er et teater på South Bank i London. Det omtales til daglig som The National Theatre eller bare «The National». Teateret har tre scener og står for et variert program, med Shakespeare og andre klassikere, ledende samtidsdramatikere og klassiske musikaler.
Bygningen
National Theatre er tegnet av Denys Lasdun og åpnet i 1976. Arkitektens utstrakte bruk av ubehandlet betong både ute og inne har vekket mye strid; prins Charles beskrev en gang National Theatre som «et kjernekraftverk midt i London». Bygget er regnet som et framstående eksempel på brutalisme i arkitekturen, og har klare referanser til Le Corbusier. Med årene har kritikken stilnet, og bygningen er i dag listeført som et verneverdig bygg av National Trust.
Teateret har tre saler:
Forgården mot elva brukes til regulære utendørsforestillinger i sommermånedene, og terrassene og foajeen har vært brukt til eksperimentelle oppsetninger.
Øyemåler
Øyemåler (Cosmorhoe ocellata) er en sommerfugl i gruppen av de egentlige målere (Geometridae). Denne arten er vanlig nord til det nordlige Nordland i Norge.
Levevis
Larvene lever på ulike maurer (Galium spp.). De voksne målerne kan man finne fra mai til august.
Utbredelse
Arten finnes i hele Europa, og i Nord-Asia. I Norge forekommer den nord til den nordlige delen av Nordland.
Gulbarga (distrikt)
Gulbarga (kannada: ಗುಲಬರ್ಗಾ ಜಿಲ್ಲೆ, urdu: گلبرگہ ) er et distrikt i den indiske delstaten Karnataka. Distriktets hovedstad er Gulbarga.
Demografi
Ved folketellingen i 2011 var det 2,564,892 innbyggere i distriktet, mot 2,174,742 i 2001. Den urbane befolkningen utgjør 32,46 % av befolkningen.
Barn i alderen 0 til 6 år utgjorde 13,73 % i 2011 mot 16,50 % i 2001. Antallet jenter i den alderen per tusen gutter er 935 i 2011 mot 930 i 2001.
Skolenes landsforbund
Skolenes landsforbund (SL) er et fagforbund i LO, opprettet i 1982. Forbundet organiserer lærere, skoleledere, trafikkskolelærere, barnehagelærere og annet fagpersonell innen utdannings- og oppvekstsektoren. SL organiserer også studenter som skal arbeide innenfor barnehage, utdanning og oppvekst.
Forbundets mål er som en del av fagbevegelsen å arbeide for et godt, demokratisk offentlig utdanningssystem og for gode lønns- og arbeidsvilkår. Forbundet hadde 5300 medlemmer i 2008 og passerte 7000 i januar 2020. I januar 2021 var antall medlemmer 7600.
I skolen er medlemsbladet for Skolenes landsforbund og kommer ut med ni utgaver i året. Bladet sendes gratis til alle medlemmer.
Mette Johnsen Walker ble 14. april 2021 valgt som leder for forbundet, etter å ha vært forbundssekretær.
Tidligere ledere av forbundet:
Türi kommune
Türi  er en stor landkommune sør i Järva fylke i det østlig-sentrale Estland, sørøst for Tallinn. Kommunen har cirka 11 000 innbyggere og et areal på om lag 1 008 km². Kommunens administrasjonssenter ligger i Türi med 6 364 innbyggere, mens Särevere har 817 og Oisu har 394 innbyggere. Folketallet i kommunen er merkbart fallende.
Highgate (andre betydninger)
Highgate kan vise til.
Sekskantnøkkel
En sekskantnøkkel er en type håndverktøy beregnet på skruer med innvendig sekskanthode.
Noen av fordelene ved denne type verktøy er:
For kundens egen montasje av bruksgjenstander, som for eksempel sykler og møbler, benytter produsentene skruer med innvendig sekskanthode. Mest kjent er kanskje IKEAs møbler. Folk som ikke har et yrkesmessig forhold til verktøy, kjenner iallfall sekskantnøkkelen fra flatpakkede møbler.
Metriske og tommestørrelser går som hovedregel ikke overens, hvilket kan føre til ødelagte verktøy og bolter. IKEA er kjent for å stort sett bruke 4 mm sekskantnøkler, ettersom denne størrelsen er et spesialtilfelle som er så å si identisk med tommestørrelsen 5⁄32" (3.97 mm). På denne måten kan både metriske og tommenøkler brukes uten fare for å ødelegge verktøy eller skruer. 8 mm og 5⁄16" (7.94 mm) er et annet spesialtilfelle, sammen med 19 mm og 3⁄4" (19.05 mm).
Andre navn
Sekskantnøkler kalles noen ganger innvendig sekskantnøkkel for å skille den fra pipenøkler og fastnøkler laget for skruer med utvendige sekskanthoder.
Unbrako eller unbrakonøkkel er et degenerert varemerke for sekskantnøkler i Skandinavia. En vanlig feilstavelse er umbrakonøkkel. Merkenavnet Unbrako uttales på engelsk un-break-o og ble valgt på grunn av lydlikheten med unbreakable. En mulig årsak til den vanlige feilskrivningen (umbrako) av unbrako i Skandinavia kan være at mange produsenter, deriblant IKEA, feilaktig har skrevet umbrakonøkkel i sine monteringsanvisninger. En annen årsak kan være den språklige, nemlig at det er lettere å uttale to bilabiale konsonanter (mb) etter hverandre enn en alveolar og en bilabial plosiv. Denne trenden ser vi i flere romanske språk; f.eks. blir prefikset in- til im- foran bilabiale konsonanter, som i ordet impossible. Dette språklige fenomenet kalles en regressiv kontaktassimilasjon.
Metriske størrelser
Noen standard størrelser på metriske sekskantnøkler er 0.7, 0.9, 1.3, 1.5, 2, 2.5, 3, 4, 5, 6, 8 og 10 mm.
En fordel med metriske sekskantnøkler er at størrelsene er lagt opp slik det ikke er mulig å bruke en nøkkel med feil størrelse. Mer spesifikt er metriske sekskantnøkler delt inn i førstevalgs-størrelser (som er de absolutt mest vanlige størrelsene), og andrevalgs-størrelser (som i praksis er svært lite brukt). En motivasjon for å bruke bare førstevalgsstørrelsene er at de følger trygge størrelsesintervall. Dette vil si at det ikke er mulig å bruke nøkler i for små størrelser, hvilket ville ført til fare for å ødelegge både skruehodet og verktøyet. Med trygge størrelsesintervall vil et verktøy som er for lite ganske enkelt spinne løst i et skruehode som er for stort, og man unngår dermed fare for å ødelegge skruehodet eller verktøyet dersom man skulle bruke feil verktøy. Trygge størrelsesintervall blir ikke opprettholdt dersom man blander metriske første- og andrevalgsstørrelser, eller dersom man blander tommer og metrisk ettersom de fleste tommestørrelsene faller mellom to metriske størrelser. Man kan derfor lett ødelegge både nøkler og skruer dersom man bruker metriske nøkler på tommeskruer, eller omvendt.
Tommestørrelser
Unbrakonøkler finnes også med tommemål, for eksempel 5/64, 3/32, 7/64, 1/8, 9/64, 5/32, 3/16 tommer osv.
Grethe Authén Blom
Grethe Authén Blom (født 1. mars 1922 i Bærum, død 26. mars 2004 i Trondheim) er en norsk historiker, mest kjent for to store verk om Trondheim bys historie i 1955 og 1997.
Om de over 900 sølvmynter og to smykker funnet under Hovedpostkontoret i 1950 har hun gjettet tilhørte «en vel beslått person som har funnet det nødvendig å grave ned sin formue på dette stedet» og fabulerer videre om eieren kan ha vært en som «holdt på gal hest i den politiske brytningstid byen dengang gjennomlevde».
I hennes «Helgenkonge og helgenskrin» fra 1994 gjettet hun at liket av Hellig Olav forsvant som relikvier og at det ble skaffet et annet lik som erstatning. Dette var Lars Roar Langslet sterkt uenig i, og mente de på den tiden heller ville sendt falske relikvier.
I 2002 ga hun sine 700 bøker om middelalderen til Nidaros domkirkes restaureringsarbeider.
Tundrapiplerke
Tundrapiplerke (vitenskapelig navn Anthus gustavi) er en fugl.
Den Sorte Diamant
Den Sorte Diamant (eller Diamanten) i København er det nyeste tilbygget til Det Kongelige Bibliotek på Slotsholmen. Bygningen er tegnet av arkitektfirmaet schmidt hammer lassen architects og åpnet for publikum 15. september 1999.
Bygningen har 450 lokaler og 800 dører. Fasaden består av 2 500 kvadratmeter sort granitt fra Zimbabwe, tilskåret og polert i Nord-Italia. Hver granittstein veier 75 kg. Glassveggene mot lesesalene er fremstilt i Tyskland og er 6 meter høye, 2,40 meter brede og 16 mm tykke. Hver enkelt glasskive veier 576 kg.
Den Sorte Diamant inneholder først og fremst publikumsfunksjoner. Med utgangspunkt i bibliotekets samlinger er det regelmessige kulturhistoriske utstillinger i Søjlesalen og Montanasalen (av P. J. Lassen), Det Nationale Fotomuseum stiller ut med utgangspunkt i bibliotekets Kart- og Billedsamling, Museet for Dansk Bladtegning stiller ut på Bladtegnergangen og Dronningesalen byr på klassisk musikk og intervjuer m.m.
Oppover i etasjene finner man de egentlige biblioteksfunksjonene. Utlånsskranken er plassert på den såkalte utlånsbroen. Her forbindes Den Sorte Diamant med den gamle biblioteksbygningen Holm. Høyere oppe i Diamanten finnes en rekke spesialsentre og lesesaler. Publikumsfasilitetene er samlet i midten av Diamanten rundt det høye, lyse atrium som løper i hele bygningens høyde. Ut mot bygningens sider ligger kontorer og administrasjon. Bibliotekets direksjon holder til øverst i bygningen.
Diamantklubben er Det Kongelige Biblioteks kulturklubb. Med utgangspunkt i biblioteket og dets unike samlinger tilbyr klubben kulturelle arrangementer i Den sorte diamants vakre rom, blant annet foredrag, konserter og utstillinger.
Svetlana Bojko
Svetlana Jurijevna Sjurova-Bojko (russisk: Светлана Юрьевна Шурова-Бойко ; født 8. februar 1966) er en russisk tidligere sovjetisk skøyteløper som deltok i nasjonale og internasjonale konkurranser i hurtigløp på skøyter og representerte Sovjetunionen og Dynamo Moskva.
«P547 Sehested»
«P547 Sehested» er en dansk torpedobåt i den danskproduserte Willemoes-klassen. «P547 Sehested» ble bygget på Frederikshavns Skibsværft fra desember 1976 til mai 1977 og inngikk i flåtens tall fra 18. mai 1978.
P547 Sehested utgikk av flåten 31. desember 2000, ble overdratt til Statens Forsvarshistoriske Museum og ligger som museumsskip på Nyholm/Holmen i København.
Tigerstaden
Tigerstaden er et kallenavn for Oslo som opprinnelig er brukt for å beskrive Oslo som en farlig og ubarmhjertig storby.
Historie
Bruken av Tigerstaden om Oslo kan føres tilbake til Bjørnstjerne Bjørnsons dikt Godt mot (først kalt Siste sang), i samlingen Digte og sange fra (1870). I diktet skildres en kamp mellom en landsens hest og en tiger (symbol på byen). I en artikkel i Morgenbladet i 1889 uttales at Bjørnson utslynger hånende ord mot Christiania, «denne kolde by, som han tidligere har kaldt 'tigerstaden'». Senere er Tigerstaden brukt av blant andre Christian Krohg, Nils Collett Vogt og Rudolf Muus.
Bruk i dag og tigerskulpturer
Begrepet brukes i dag som oftest av folk som bor utenbys uten nødvendigvis med den negative referansen det opprinnelig hadde. For mange folk i Oslo selv er begrepet positivt ladet og brukes med stolthet. Flere idrettslag i Oslo bruker i dag tiger som navn, logo eller maskot, inkludert Centrum tigers basketklubb, Oslo Tigers Ishockeyklubb, Tiger Karateklubb og roller derby laget Oslo Tiger City Beasts.
Som en referanse til begrepet ble det også plassert en rekke skulpturer av tigre på Fridtjof Nansens plass foran Oslo rådhus i jubileumsåret 2000, og en større bronseskulptur av en tiger laget av billedhuggeren Elena Engelsen og gitt av bedriften Eiendomsspar på Jernbanetorget foran Oslo sentralstasjon og et par andre steder rundt i hovedstaden.
Tigerskulpturen på Jernbanetorget
Til Oslos tusenårs-jubileum år 2000 ønsket Eiendomsspar å gi kommunen en gave. Dermed ble Elena Engelsens tigerskulptur plassert på Jernbanetorget.
Referanser
Tigerstaden
Roosna-Alliku kommune
Roosna-Alliku  er en tidligere landkommune i Järva fylke i det østlig-sentrale Estland, sørøst for Tallinn. Kommunen hadde cirka 11 000 innbyggere og et areal på om lag 132 km². Kommunens administrasjonssenter ligger i Roosna-Alliku med 536 innbyggere.
Worldwide Pants Incorporated
Worldwide Pants Incorporated er et amerikansk produksjonsselskap for film og tv, eid av den kjente komikeren og programlederen David Letterman. Selskapet produserer blant annet talkshowene Late Show with David Letterman og Late Late Show with Craig Ferguson for CBS.
Selskapet har hovedkvarter i Ed Sullivan Theater i New York City. President og administrerende direktør er tidligere produksjonsleder for Late Show Rob Burnett. Tidligere produksjonsleder for Tonight show starring Johnny Carson og Late Show og nåværende produksjonsleder for Late Late Show with Craig Ferguson, Peter Lassally, er senior visepresident.
Det første programmet de produserte var Late Night with David Letterman på NBC, sammen med Carson Productions og NBC Productions.
Clear Entertainment/C.E. Music
Worldwide Pants startet Managementselskapet Clear Entertainment og plateselskapet C.E. Music i 2010. Deres første signering var bandet Runner Runner.
Slinkombas (album)
Slinkombas er et musikkalbum utgitt av Slinkombas i 1979. Dette er bandets debutalbum og albumet ble gjenutgitt i 2008 med oppfølgerplaten ...og bas igjen fra 1982.
Sudans flagg
Sudans flagg ble tatt i bruk 20. mai 1970. Det er en rød, hvit og svart trikolor med en grønn trekant inn mot stangen. Før militærkuppet i 1969 var Sudans flagg en trikolor i blått, gult og grønt.
Sichuan-jordskjelvet
Den kinesiske provinsen Sichuan hjemsøkes relativt hyppig av jordskjelv. En referanse til Sichuan-jordskjelvet kan gjelde en rekke av dem, særlig de ferskeste eller kraftigste. Her er de jordskjelv i provinsen etter år 1900 som har hatt en momentmagnitude på minst 7,0:
Det kinesisk-albanske brudd
Det kinesisk-albanske brudd, (kinesisk: 中阿决裂, pinyin: Zhōng-Ā Juéliè) i 1978 var bruddet mellom Kinas kommunistiske parti og Arbeidets Parti i Albania. Albania var det eneste østeuropeiske landet som hadde valgt Kinas side i bruddet mellom Kina og Sovjetunionen på begynnelsen av 1960-årene – selv om også Romania i noen grad slo inn en noe mer kinavennlig linje da.
Forbindelsene mellom Kina og Albania hadde stagnert rundt 1970 og da Kina begynte å bryte sin internasjonale isolasjon på begynnelsen av 1970-årene, begynte Mao Zedong og de andre kommunistiske lederne i Kina å revurdere sin forbindelse til Albania. Som svar begynte Albanias leder Enver Hoxha å utvide Albanias kontakter med utenomverdenen. Albania åpnet forhandlinger om handel med Frankrike og Italia og nye asiatiske og afrikanske stater og normaliserte forholdene til Jugoslavia og Hellas i 1971. Albanske ledere var bestyrtet over Kinas nye kontakt med USA, og albanske medier ignorerte totalt president Richard Nixons besøk til Kina i 1972. Til tross for dette stod Albania bak en resolusjon i FN som gav Kina adgang i FN.
Albania arbeidet aktivt for å redusere sin avhengighet av Kina ved å øke sin handel og forbedre diplomatiske og kulturelle forbindelser med andre land, særlig i Vest-Europa. Men Albania holdt seg vekk fra KSSE og var det eneste landet i Europa (ved siden av Andorra) som ikke tok del i Helsingfors-konferansen i juli 1975.
Snart etter Maos død i 1976, i lys av fjerningen av firerbanden, og for å vise sin avvisning av det nye lederskapet i Kinas kommunistiske parti, kritiserte Hoxha dem og deres pragmatiske USA-politikk. Kina svarte med å invitere Josip Tito til Beijing i 1977 og stanset hjelpeprogrammene til Albania i 1978.
Bruddet med Kina førte ikke til at Albania fant noen annen stormakt å samarbeide med. Tirana ignorerte fremstøt fra både Sovjetunionen og USA. I stedet økte Albania diplomatiske forbindelser med Vest-Europa og vektla mer selvforsyning som hjørnesteinen i landets økonomiske utvikling.
«Revolusjonens teori og praksis»
«Revolusjonens teori og praksis» var lederartikkelen av 7. juli 1977 i Zeri i Poppulit, organ for sentralkomiteen i Arbeidets Parti i Albania (APA). I denne artikkelen kritiserer APA «talsmennene for tre-verden-teorien», men uten å nevne Kina og KKP ved navn: «''Det er velkjent at i de land som utbyttes av imperialismen i Asia, Afrika og Latin-Amerika, fører de frihetselskende folk en hard kamp for frihet, uavhengighet og nasjonal suverenitet, mot gammel og ny kolonialisme. Dette er en rettferdig og revolusjonær frigjøringskrig, som nyter uforbeholden støtte fra marxist-leninistene i de sanne sosialistiske land, fra verdensproletarlatet og alle progressive krefter.''
Denne kampen er og må nødvendigvis bli rettet mot en rekke fiender:
Derfor er det absurd å late som om en bare må kjempe mot de ytre imperialistiske fiendene – uten på samme tid å bekjempe og angripe de indre fiender, imperialismens allierte og kollaboratører, samt alle de faktorer som hindrer denne kampen».
Bruddets virkning i Norge
AKPs brudd med Albania medførte at Vennskapssambandet Norge - Albania opphørte i 1978, og KA tok initiativ til å etablere Norsk - Albansk Vennskapssamband.
Marx (andre betydninger)
Marx er et vanlig tysk etternavn, og er mest kjent ved filosofen og forfatteren Karl Marx.
Marx kan også referere til:
Zakumi
Zakumi («født» ) er den offisielle maskoten for VM i fotball 2010 som går i Sør-Afrika. Maskoten er en antropomorf leopard med grønne gyldne farger. Navnet Zakumi kommer fra ZA som er ISO 3166-1-koden til Sør-Afrika og kumi, et ord som betyr ti på mange afrikanske språk.
Profil
Zakumis «fødselsdag» er på samme dag som den offisielle høytidsdagen for ungdommer som markerer dagen for Soweto-opprøret, og fødselsåret (1994) er året det for første gang ble gjennomført et ikke-rasistisk valg i Sør-Afrika. Han vil altså bli 16 år i løpet av mesterskapet.
De grønne og gule fargene i karakteren matcher fargene som er brukt i de sørafrikanske sportsdraktene, så vel som i fotballdraktene til det sørafrikanske landslaget i fotball.
Det offisielle mottoet til Zakumi er: «Zakumi's game is Fair Play.»
Håndbak
Håndbak, også kalt armbrytning, er en brytesport som har sitt utspring fra de olympiske leker i Athen.
Sporten har i den senere tid endret seg mye, både med tanke på omfang, stil og regler. En vanlig kamp varer som regel mellom 1–2 sekunder, avhengig av hvilke teknikker utøverne benytter seg av, og deres reaksjoner på den andres teknikk. Høy muskelstyrke (1RM), god teknikk og hurtighet er avgjørende for å vinne en kamp.
Håndbak - Norges Bryteforbund
Håndbak er en av fire brytegrener som organiseres av Norges Bryteforbund (NBF). Norges Håndbak Forbund ble tatt opp i Bryteforbundet i oktober 1998.
Norgesmesterskap og Norgescup
Norges Bryteforbund arrangerer årlig norgesmesterskap i håndbak, i tillegg arrangeres flere norgescup-konkurranser.
I nasjonale konkurranser plasseres utøvere i vektklasser og aldersklasser, og det deles ut medaljer til de tre beste utøverne i hver vektklasse. Vinneren av norgescupen får overrakt et belte som premie. Norgescup-vinneren er den personen som har flest poeng sammenlagt i en vektklasse etter at alle konkurransene i cupen er gjennomført.
Kongepokal
I 2019 ble første kongepokalen utdelt i håndbak i Norge, dette var på NM i Stavanger.
EM og VM
WAF: World Armwrestling Federation holder årlig følgende mesterskap: :
IFA: International Federation of Armwrestling (IFA):
Trykksans
Trykksansen er en sans som de fleste fisker har. Den styres av sidelinjeorganet, som registrerer vibrasjoner og trykkforskjeller i vann. Sanseorganene – som kalles nevromaster – sitter på de fleste fisker i hodeskallen og langs sidene.
Bellary (distrikt)
Bellary (kannada: ಬಳ್ಳಾರಿ ) er et distrikt i den indiske delstaten Karnataka. Distriktets hovedstad er Bellary.
Demografi
Ved folketellingen i 2011 var det 2,532,383 innbyggere i distriktet, mot 2,027,140 i 2001. Den urbane befolkningen utgjør 36,30 % av befolkningen.
Barn i alderen 0 til 6 år utgjorde 13,50 % i 2011 mot 15,74 % i 2001. Antallet jenter i den alderen per tusen gutter er 954 i 2011 mot 947 i 2001.
Det irske parlamentet
Det irske parlamentet var en historisk lovgivende forsamling som ble opprettet i 1297 og varte fram til 1800 da det oppløst ved Unionsloven. Det besto av to kamre, House of Commons (Underhuset) og House of Lords (Overhuset). Medlemmer av underhuset ble valgt, mens medlemmer av overhuset var den irske adelen og biskoper (etter reformasjonen biskoper fra den angeliske kirke i Irland), mens Overhuset ble valgt direkte, om enn ved meget begrenset valgrett.
Parlaments fremste virke var å godkjenne skatter som deretter ble utskrevet av og for Lord av Irland. De som betalte den største andelen av skatteleggingen, presteskapet, handelsstanden og godseierne, var omfattet av dets medlemmer. I 1541 stemte parlamentet for å opprette kongeriket Irland.
Parlamentet møttes på flere steder gjennom historien, både i og utenfor Dublin. Det første stedet man er sikker på ble brukt var Castledermot i Kildare, der forsamlingen møttes 18. juni 1264, noen måneder tidligere enn det første engelske parlamentet, og hadde representanter fra landsbyer og byer. Dette irkse parlamentet var et møte mellom irsk adel og presteskap, ikke representanter for det irske folk. Senere på 1400-tallet begynte det irske parlamentet å invitere representanter for folket.
Blant andre kjente møtesteder var Dublin Castle, Bluecoat School, Chichester House og parlamentets siste endelige lokale, Irish Houses of Parliament på College Green i Dublin.
Historie
Det irske parlament ble formet opprettet i 1297 av høyestedommer John Wogan for å representere den irske og ango-normanniske befolkningen for Irland. I 1292 hadde en mindre formell forsamling av ikke valgte adelsmenn og handelsmenn samlet en pengesum på £10 000, kjent som «lekmanns tilskudd». Denne skatten var en femtedel av nettoverdien av løsøre til rikere borgere; de fattige og kirken var unntatt.
Ute avstand til gjennomføre og utøve parlamentets autoritet eller kronens styre utenfor dette begrensete området, og i økende grad utsatt for angrep fra gælisk-irske og fra uavhengig anglo-irske adel, anmodet befolkningen i dette området, the palesmen, kongen av England til å ta en mer direkte rolle i affærene på Irland. Geografisk avstand, mangel på oppmerksomhet fra den engelske kongen grunnet hundreårskrigen og rosekrigene, og den større makten til de gælisk-irkse klanene, alt dette bidro til minske det irske parlamentets effektivitet. Stadig mer bekymret for at det irske parlamentet i all vesentlighet ble skremt av mektige godseierfamilier, som jarlen av Kildare, fra å vedta lover som forstyrret agendaen til ulike dynastiske fraksjoner i landet, førte til at parlamentet i 1494 oppmuntret vedtaket av Poynings' lov som i all vesentlighet underla det irske parlamentet det engelske. Det la den lovgivende makten i London, ikke Dublin. Loven hadde navn etter engelskmannen Edward Poynings (1460-1521), guvernør av Irland (Lord Deputy), utnevnt av England.
Kongeriket Irland
Parlamentets rolle endret seg etter 1541 da Henrik VIII av England erklærte kongeriket Irland og satte i gang tudor-erobringen av Irland. Til tross for en tidsalder hvor kongelig konsentrasjon av makt og økende føydal makt over resten av Europa, overstyrte kong Henrik VIII tidligere domsbestemmelser og fratok familier og landområder rettigheter og anerkjente privilegiene til den irske-gæliske adelen, og således utvidet kronen de jure autoritet. Tilbake for å anerkjenne kronens autoritet over det nye kongeriket Irland, fikk de gælisk-irske og anglo-irske herrene sin posisjoner legalisert og fikk retten til å bli medlemmer av det irske parlamentet som likestilte.
Av denne grunn, og den politiske nedfall etter kruttsammensvergelsen i 1605 og Ulsterplantasjene i 1613-1615, ble lovgivningen for underhuset i parlamentet endret for å gi protestantene et flertall. Ulsterplantasjene tillot engelske og skotske protestantiske kandidater inn som representanter for nyopprettede borougher i disse områdene. Innledningsvis ga det protestantene et flertall på 132-100 i underhuset, men heftige katolske protester, inkludert et slagsmål i kammeret, ble en del av de nye parlamentariske valgkretsene fjernet, noe som ga protestantene et mindre flertall (108-102) i underhuset heretter.
Harald Tambs-Lyche
Harald Tambs-Lyche (født 18. august 1946) er professor i sosialantropologi ved Universitetet i Picardie-Jules Verne, Amiens, Frankrike. Han ble dr. philos. ved Universitetet i Bergen 1992 på avhandlingen Power and devotion: religion and society in Saurashtra (3 bind). Tambs-Lyche har forsket bredt innenfor sosialantropologien, og hans første bok analyserer den økonomiske og etniske tilpasningen til en gruppe indiske innvandrere i England. Han har siden skrevet om sitt spesialområde i Saurashtra, India. Sammen med sin kone Marine Carrin har han utgitt en bok om Santalmisjonen, sett som et møte mellom skandinavisk og santalsk kultur. Siden 1992 har han arbeidet med samfunn og religion i South Kanara (Karnataka), India. I 2011 utga han monografien Business Brahmins: the GSB of South Kanara. Et teoretisk essay om kaste, Transaction and Hierarchy kommer ut i annen halvdel av 2016.
Clyde Scott
Biografi
Scott vokste opp i Smackover i Arkansas og deltok i friidrett og amerikansk fotball ved University of Arkansas og US Naval Academy. Han er innlemmet i College Football Hall of Fame og Arkansas Sports Hall of Fame. Han konkurrerte for USA i Sommer-OL 1948 i London i 100 meter hekk hvor han vant sølvmedalje.
Scott var den åttende spilleren til å bli plukket opp under NFL Draft 1948. Han spilte fem sesonger i National Football League for Philadelphia Eagles og Detroit Lions, og vant to NFL-titler. En av hans beste kamper var mot San Francisco 49ers den 6. oktober 1951, hvor han tok imot to touchdownpasninger (3 mottagelser for 85 yards) og hadde ett løp på 40 yards i kampen son endte 21–14 for Eagles. Eagles avsluttet sesongen 4–8–0. 49ers, som var 7–4–1, lå en halv kamp conferencemesterne Rams. Scott måtte pensjonere seg i 1953 etter en kneskade.
I 2014 ble Scott innlemmet i Southwest Conference Hall of Fame. University of Arkansas pensjonerte Scotts trøyenummer 12, ett av kun to numre skolen har noensinne pensjonert (det andre er #77, som tilhørte Brandon Burlsworth).
Scott døde 30. januar 2018, 93 år gammel. Scott er en av minst 345 NFL-spillere som har blitt diagnostisert med CTE etter sin død, som forårsakes av gjentatte slag mot hodet.
Claudio López
Claudio Javier López (født 17. juli 1974 i Río Tercero) er en argentinsk tidligere fotballspiller som sist spilte for den amerikanske klubben Colorado Rapids i Major League Soccer.
El Piojo (lusa) begynte den profesjonelle karrieren i Estudiantes de La Plata i Argentina i 1990, da han var 16 år gammel. Året etter gikk han til Racing Club de Avellaneda, der han ble til 1996, da han dro til spanske Valencia CF.
López spilte for meksikanske Club América. I 2005 hjalp han laget til dets tiende ligamesterskap.
Finalen i A-VM i ishockey for menn 2000
Finalen i VM i ishockey 2000 var en ishockeykamp som fant sted den 15. mai 2000 i Ispalasset i St. Petersburg i Russland for å avgjøre hvem som skulle vinne ishockey-VM 2000. Finalen ble spilt mellom Slovakia og Tsjekkia. Tsjekkia vant kampen 5-3 og vant dermed sitt andre mesterskap på rad og sitt tredje totalt.
Bakgrunn
Kampen markerte første gang de to tidligere medlemsnasjonene i Tsjekkoslovakia møtte hverandre i finalen etter å ha blitt separert i to uavhengige stater i 1993, bare syv år tidligere. Det var også første gang at det uavhengige Slovakia nådde finalen (deres beste plassering før det var 7.-plass under VM i 1998 og 1999), mens Tsjekkia var i finalen for andre gang på rad (og tredje gang siden Tsjekkoslovakias oppløsning i 1993).
Veien til finalen
{| width="100%" style="text-align:center" !colspan=2 style="width:1*"|Tsjekkia !Runde !colspan=2 style="width:1*"|Slovakia
Claudio López
Han spilte 58 landskamper for Argentina, og scoret 10 mål. Han deltok under både VM 1998 og VM 2002.
Levre skole
Levre skole er en 1-7 skole i Bærum kommune. Skolen har ca. 560 elever fra Dønski, Levre, Rud, Gjettum og Kolsås. Skolen ble bygget i 1977, men det opprinnelige skolebygget ble revet i 2018. Nytt bygg sto klart til skolestart 2020.
Elevene går videre til Hauger ungdomsskole, noen går også til Gjettum ungdomsskole.
Finalen i A-VM i ishockey for menn 2000
Referat
Michal Sýkora scoret tsjekkernes første mål seks minutter inn i kampen etter pasninger fra Martin Procházka og Václav Varaďa. Tre minutter senere scoret Tomáš Vlasák etter en pasning fra Petr Buzek. Tolv minutter inn i kampen scoret Procházka sitt andre mål i kampen etter pasninger fra Vlasák og Pavel Patera.